́й бо нижѐ вѣ́сть бытіѐ своѐ, что́ єсть, нижѐ въ са́мыхъ похваля́ющихъ словесѣ́хъ: мно́гимъ бо жела́ніемъ смире́нія, своегѡ̀ не разумѣва́етъ достоя́нія: но слу́житъ у́бѡ бг҃у я́кѡ зако́нный свяще́нникъ, мно́гою же нѣ́которою бг҃олю́бія любо́вію, кра́детъ па́мять своегѡ̀ достоя́нія, во глубинѣ̀ нѣ́гдѣ любвѐ бж҃ія, и́же ѿ тоя̀ скрыва́я похвалу̀ въ ду́сѣ смире́нія: да ра́бъ нѣ́кій непотре́бенъ ѿсебѐ всегда̀ мы́слію явля́ется, я́кѡ чу́ждь сы́й своегѡ̀ достоя́нія любле́ніемъ смире́нія, є́же подоба́етъ и на́мъ твори́ти, вся́чески че́сти и сла́вы мірска́гѡ прельще́нія ѿбѣга́ти, превосходя́щагѡ ра́ди бога́тства любвѐ, вои́стинну на́съ возлюби́вшаго гдс̑а